**Årsberetning 2022**

**Frol IL, trimavdeling**

**Styret har bestått av:**

**Leder: Atle Bakken**

**Nestleder: Heidi Munkeby Fenne**

**Kasserer: Marit Berg Ness**

**Sekretær: Ellfrid Hustad**

**Styremedlem: Jorid Heir**

**Valgkomite: Einar Andre Hogstad, Arne Grevskott og Marita Øyen**

Årsmøtet ble holdt 10. februar, og det er i perioden gjennomført 4 styremøter og behandlet 25 saker.

Som foregående år ble også 2022 til en viss grad preget av pandemien, derfor ble Kanstadbua på Roknesvollen åpnet for salg først fra første uka i mars.

11. juni gjennomførte vi rundvask av Kanstadbua.

Det er nå klargjort til å ta imot gjester igjen, men usikkerhet om kjøring av løyper har medført at vi utsetter avgjørelsen til etter 22.01.2023.

Vi har ikke mottatt forespørsel om dugnadsarbeid på Roknesvollen i løpet av året, men beising av vindu innvendig og utvendig ble gjort senere på året, samtidig som vi fjernet torva som ble lagt inntil gjerdet under bygging av den nye vedbua.

Bygda Rundt er ikke gjennomført de siste to/tre årene grunnet lite interesse.

Hårskalltrampen ble endelig gjennomført i et fantastisk vær. I år var det lyset som medførte at enkelte hadde utfordringer med å se merkene. Tas til etterretning.

Deltagelsen ble nøyaktig lik antallet i 2021, 57 deltagere.

Gavekortene ble på forhånd trukket på startnummer slik at de ble utdelt ved innkomst.

Bjørn Olav Nygård og Hans Moltzau hadde også i år jobbet godt med tilrettelegging og gjennomføring av kløvvegstur 25. september.

I år gikk turen fra Munkbybustaden, over Munkbyvola,via Hestgrøbbtjønna og Kammarvollen. Herfra fulgte vi den gamle seterveien mellom Kammarn og Byavollen (Verdals-Byavollen) der ble det kafferast. Heimturen gikk via Kammarstuggu ved restene av den gamle oppdemningen av Kammarvatnet, videre forbi Hestgrøbbtjønna og tilbake til Munkbybustaden. Til sammen ble turen ca. 10km.

13 deltagere fikk en fin tur i nydelig vær med mye historisk informasjon.

Styret